আকৰ্ষণীয় চেহেৰা আৰু নিজৰ সুকীয়া শৈলীৰে অসমীয়া অভিনয় জগতত শ্ৰোতা – দৰ্শকৰ বিপুল সমাদৰ লাভ কৰিবলৈ সক্ষম হোৱা যুৱ প্ৰজন্মৰ এজন প্ৰতিভাৱান আৰু প্ৰতিশ্ৰুতিসম্পন্ন অভিনেতা হ ’ ল ৰাজ ভৈৰৱ । প্ৰয়াত ৰতন লহকৰৰ স্মৃতি বিজড়িত ‘ কহিনুৰ থিয়েটাৰ ’ ৰ যোৱাটো নাট্যবৰ্ষত মঞ্চস্থ কৰা চম্পক শৰ্মাদেৱৰ ‘ ৰাধাই নামানে বাধা ’ শীৰ্ষক নাটখনৰ ‘ যাদৱ ’ নামৰ চৰিত্ৰটোৰ কথা কোনেনো পাহৰিব পাৰে এজন গাঁৱলীয়া হোজা বিহুৱা চৰিত্ৰৰ মাজেৰে ৰাজ ভৈৰৱে শ্ৰোতা দৰ্শকৰ জাউৰিয়ে জাউৰিয়ে হাত-চাপৰি পাবলৈ সক্ষম হৈছিল উক্ত নাটখনৰ মাধ্যমৰে । অভিনয়ৰ প্ৰতি দুৰ্বাৰ হেঁপাহ থকা এইজন অভিনেতাই ইয়াৰ পূৰ্বে বহুকেইখন ভিডিঅ ’ গীত, ‘ ৰং আৰু ৰেঙণি চেনেলৰ ধাৰাবাহিক ক্ৰমে – ‘ কি নাম দি মাতিম ’, ‘ সৃষ্টি ’, ‘ বিদেশী বন্ধু ’, ‘ পিতা পুত্ৰ ’, ‘ ঘৰ জোঁৱাই ’ আদিৰ জৰিয়তে নিজৰ প্ৰতিভাৰ উমান দি থৈছে তাৰ উপৰিও তেওঁ ‘ তোমাৰ প্ৰেমত পৰি ’ শীৰ্ষক অসমীয়া ছবি এখনটো অভিনয় কৰিছে । এইখিনি অভিজ্ঞতাৰে পুষ্ট হৈ অভিনেতাজন এইবাৰ পুণৰ চুক্তিবদ্ধ হৈছে ‘ কহিনুৰ থিয়েটাৰ ’ ত ২০১৯-২০ নাট্যবৰ্ষৰ বাবে । সম্পূৰ্ণ ব্যক্তিক্ৰমী তিনিটা চৰিত্ৰৰ সাজেৰে নিজকে সাজু কৰি তুলিছে এইটো নাট্যবৰ্ষৰ বাবে । এইবছৰ কহিনুৰ মঞ্চত মঞ্চস্থ হোৱা অভিজিৎ ভট্টাচাৰ্য্যৰ ‘ মোৰ তেজত তোমাৰ নাম ’ ত এটা ধনাত্মক চৰিত্ৰ, চম্পক শৰ্মাদেৱৰ ‘ দ্ৰৌপদীৰ বস্ত্ৰহৰণ ’ ত এজন ড্ৰাগছ মাফিয়াৰ ৰূপত উপস্থাপন কৰিছে এটি বিশেষ চৰিত্ৰ যিটো চৰিত্ৰত তেওঁ প্ৰথমটো দৰ্শনীৰ পৰাই পাইছে দৰ্শকৰ মৰম আশীৰ্বাদ লগতে ৰাজদ্বীপৰ ‘ বৰষা যেতিয়া নামে ’ ত সম্পূৰ্ণ এক জটিল চৰিত্ৰত দেখা যাব যুৱ অভিনেতাজনক, যি প্ৰথমে নায়কৰ ৰূপত অৱতীৰ্ণ হৈ পিছলৈ খলনায়কৰ ৰূপ ল ’ ব । নিজৰ চৰিত্ৰ তিনিটাক লৈ ভীষণ আশাবাদী অভিনেতাজন নিজৰ সৰ্বোচ্চখিনি উজাৰি দিবলৈ যত্ন কৰিছে । ৰাজ ভৈৰৱৰ সুকীয়া অবিনয়ৰে শ্ৰোতা-দৰ্শকৰ হৃদয়ত ঠাই লওঁক ‘ ৰাজপুত্ৰ ’ ৰ দৰে ।